
PARLAMENTUL ROMÂNIEI

CAMERA DEPUTAŢILOR                                      SENAT
Comisia pentru apărare, ordine                            Comisia pentru apărare, ordine

publică şi siguranţă naţională                                   publică şi siguranţă naţională

          Nr. 32/90/12.02.2009



       Nr.XXV/15./12.02.2009
A V I Z  C O M U N

asupra proiectului Legii bugetului de stat pe anul 2009

În conformitate cu  prevederile  art.1 pct.2, ale art. 9  şi  art. 10  din

Regulamentul şedinţelor comune ale Camerei Deputaţilor şi Senatului, Comisiile pentru apărare, ordine publică şi siguranţă naţională ale Parlamentului au fost sesizate, spre dezbatere şi avizare, cu proiectul Legii bugetului de stat pe anul 2009, trimis cu adresa nr.P.L.x 44 din 9 februarie 2009, respectiv  L 15, din aceeaşi dată.

Potrivit prevederilor art.61 din Regulamentul Camerei Deputaţilor, republicat, şi ale art. 58 din Regulamentul Senatului, comisiile au dezbătut proiectul de lege menţionat  în şedinţele comune din zilele de 11 şi 12 februarie 2009.


Membrii comisiilor au analizat proiectul Legii bugetului de stat pe anul 2009 şi anexele la acesta cu privire la proiectele de buget ale Ministerului Apărării Naţionale, Ministerului Administraţiei şi Internelor, Serviciului de Telecomunicaţii Speciale, Serviciului de Protecţie şi Pază şi Oficiului Registrului Naţional al Informaţiilor Secrete de Stat.


La lucrările comisiilor au participat miniştri, secretari de stat şi şefi ai instituţiilor din domeniul apărării, ordinii publice şi siguranţei naţionale, în calitate de ordonatori principali de credite, care au prezentat concluzii şi propuneri asupra bugetelor proprii.


Cu majoritate de voturi, proiectul legii bugetului şi anexele referitoare la bugetele pe 2009 ale instituţiilor aflate în competenţa celor două comisii au fost avizate favorabil, cu amendamentele admise şi respinse, prezentate în anexă.


În raport de obiectul şi conţinutul său, proiectul de lege face parte din categoria legilor ordinare.

             PREŞEDINTE,                                                      PREŞEDINTE,

        Costică  CANACHEU                                          Teodor  MELEŞCANU                                                                                                                                               

                             la Avizul comun nr. 32/90/XXV/15./12.02.2009
A M E N D A M E N T    A D M I S 
la proiectul  Legii bugetului  de stat pe anul 2009

	Nr. crt
	Articolul din lege/anexă/capitol/subcapitol/paragraf/

grupă/titlu/articol/alineat
	Textul amendamentului propus

(autori, grup parlamentar)
	Motivaţia amendamentului şi 

sursa de finanţare

	1
	Serviciul de Protecţie şi Pază

Anexa 3/33/29, pag. 2, lit. D, coloana 5
	PROPUNERI 2009
Modificarea sumei reprezentând credite de angajament pe anul 2009 prin preluarea corespunzătoare a sumelor aferente creditelor de angajament din anii 2010 – 2012, de la 28.980 mii lei la 268.670 mii lei  şi, implicit, modificarea datelor sinteză din Anexa 3/33/28.

(Autor: Comisiile)
	Amendamentul se referă la obiectivul de investiţii „Sediul serviciului de Protecţie şi Pază” iar modificarea propusă este necesară întrucât contractul privind execuţia acestui obiectiv se încheie în anul 2009 la valoarea totală a lucrărilor ce se vor executa pe o perioadă de 3 ani şi care vor fi decontate prin plăţi anuale, corespunzător creditelor bugetare anuale aprobate. Astfel, în anii 2010 – 2012 nu mai este necesar a fi prevăzute credite de angajament pentru contractare, ci numai credite bugetare pentru plăţi.


A M E N D A M E N T E   R E S P I N S E 
la  proiectul  Legii bugetului  de stat pe anul 2009

	Nr. crt
	Articolul din lege/anexă/capitol/subcapitol/paragraf/

grupă/titlu/articol/alineat
	Textul amendamentului propus

(autori, grup parlamentar)
	Motivaţia amendamentului şi 

sursa de finanţare
	Motivaţia

respingerii

	1
	Ministerul Apărării Naţionale
Legea bugetului de stat pe anul 2009

CAPITOLUL III, Dispoziţii finale
	După articolul 26 se introduce un nou articol, art. 26¹, cu următorul cuprins:

„Art. 26¹. – (1) Ministerul Apărării Naţionale poate încheia angajamente legale peste limita creditelor bugetare aprobate prin buget.

(2) Cheltuielile legate de participarea forţelor armate române la operaţiunile în străinătate sub egida ONU, OSCE, NATO, Uniunii Europene sau în cadrul unor coaliţii multinaţionale vor fi suportate din alte fonduri guvernamentale care pot finanţa acest tip de acţiuni.

(3) Creditele de angajament care se încheie pe acest an nu pot depăşi 2,38% din produsul intern brut.”

(Autor: dl.sen. Teodor Meleşcanu)
	Necesitatea respectării anagajamentelor internaţionale ale României în domeniul apărării şi securităţii.
	Din negocierile Ministerului apărării Naţionale cu Ministerul Finanţelor Publice a rezultat faptul că pentru proiecte concrete, Guvernul poate aloca acestui minister credite de angajament până la limita de 100 milioane euro, fără a depăşi deficitul bugetar.

	2
	Ministerul Apărării Naţionale
Anexa 3/18/26
	PROPUNERI 2009
Alocarea sumei de 340.552.000 mii lei, pentru finanţarea contractului de modernizare a avioanelor IAR 99, 715 şi 716 la Fabrica de avioane Craiova. 

(Autor: dl.dep.Radu Matei Brătianu) 
	Acest contract reprezintă unica sursă de finanţare şi, implicit, de acoperire a salariilor, dar nu a fost avut în vedere la întocmirea proiectului de buget.
	Acest program de modernizare  nu se află printre priorităţile Ministerului Apărării Naţionale. Acceptarea amendamentului ar conduce la suplimentarea bugetului apărării, în detrimentul altor instituţii.

	3
	Echilibrare buget local jud. Hunedoara
	PROPUNERI 2009

Anexa 5, nr. crt. 22. HUNEDOARA, în loc de 41.863  mii lei, se propune suma de 42.349 mii lei.
Suplimentarea sumei prevăzute pentru judeţul Hunedoara cu 486.000 lei este necesară la obiectivul „Reabilitare clădire Centrul Militar Judeţean Hunedoara” 
(Autori: dl sen. Dan-Radu Ruşanu, d-nii dep. Radu Bogdan Ţimpău şi Ioan Timiş)
	Necesitatea reabilitării clădirii, care prezintă importanţă culturală şi ştiinţifică pentru cadrele militare din judeţ.

Sursa de finanţare: Bugetul Camerei Deputaţilor.


	Competenţa aparţine autorităţilor locale.

	4
	Finanţare drumuri judeţene şi comunale jud. Gorj

Anexa 6 – Sume defalcate din taxa pe valoarea adăugată pentru drumurile judeţene şi comunale, pe anul 2009.
	PROPUNERI 2009
Anexa 6, nr. crt. 20. GORJ, în loc de 15.963 mii lei, se propune suma de 16.363 mii lei.
(Autori: d-nii sen.Teodor Meleşcanu, Dan-Radu Ruşanu, d-nii dep. Radu Bogdan Ţimpău şi Ioan Timiş)
	Prin suplimentarea cu 400.000 lei, amendamentul vizează asfaltarea drumului de acces intersecţie DN 67 B cu Strada Pădurea Mamului Tg. Cărbuneşti la Unitatea Militară 01013 Tg. Cărbuneşti, pe o lungime de 800 metri.

Sursa de finanţare: TVA.

Această unitate şi Centrul 105 R.M.N.C. asigură comunicaţiile Ministerului Apărării Naţionale în zona de sud-vest a României. 
	IDEM


             















  ANEXA 2

A M E N D A M E N T    P R O P U S   DE   C O M I S I I 
la  proiectul  Legii bugetului  asigurărilor sociale de stat pe anul 2009

	Nr. crt
	Articolul din lege/anexă/capitol/subcapitol/paragraf/

grupă/titlu/articol/alineat
	Textul amendamentului propus

(autori, grup parlamentar)
	Motivaţia amendamentului şi 

sursa de finanţare

	1
	Legea bugetului asigurărilor sociale de stat pe anul 2009, Capitolul I,  Secţiunea 1
	PROPUNERI 2009
La articolul 3, după alineatul (5) se introduce un nou alineat, alin. (6), cu următorul cuprins:

„(6) Casa Naţională de Pensii şi Alte Drepturi Sociale stabileşte împreună cu Ministerul Apărării Naţionale, Ministerul Administraţiei şi Internelor şi Serviciul Român de Informaţii numărul de bilete ce pot fi eliberate pensionarilor militari, contribuţia plătită de aceştia fiind stabilită în mod similar ce cea pentru pensionarii de asigurări sociale de stat, diferenţa fiind suportată din bugetele respectivilor ordonatori de credite.”

(Autor: Comisiile)
	Pentru a subzista posibilitatea acordării biletelor de tratament balnear şi pentru pensionarii militari, potrivit Convenţiei încheiate între instituţiile menţionate, convenţie care îşi poate prelungi aplicabilitatea în baza prevederilor legii anuale a bugetului asigurărilor sociale de stat, în condiţiile în care diferenţa de preţ se suportă din bugetele  ordonatorilor principali de credite, iar această categorie de pensionari contribuie la fondurile de sănătate, la fel ca şi celelalte categorii.

